BMT o‘z xodimlarining jangarilarni evakuatsiya qilish uchun Halabga kelganini rad etmoqda

BMTning gumanitar masalalarni muvofiqlashtirish boshqarmasi BMT xodimlari Suriyaning Halab shahriga jangarilarni evakuatsiya qilgani yetib kelganlari haqidagi xabarni rad etdi. Bu haqda boshqarmaning rasmiy vakiliga iqtibos keltirgan holda  Sputnik axborot agentligi xabar bermoqda. 
"BMT xodimlari kecha Halab sharqiga jangarilarni evakuatsiya qilish uchun kelganlari haqidagi xabar – mutlaq yolg‘on", deb aytdi boshqarma vakili Linda Tom.
15 oktabrda voqea joyidagi manba Sputnik agentligiga Halabning Bo‘ston al-Qasr tumaniga BMT xodimlari jangarilarni olib chiqib ketish uchun kelganlarini ma'lum qilgan. Manba ma'lumotlariga ko‘ra, jangarilarni evakuatsiya qilish shu kunning o‘zidayoq boshlangan bo‘lishi mumkin.
Avvalroq jangarilarni Halabdan olib chiqib ketish tashabbusini BMTning Suriya bo‘yicha maxsus elchisi Staffan de Mistura bildirgandi.